b'\n_START_ARTICLE_\nHamptonas\n_START_SECTION_\nIstorija\n_START_PARAGRAPH_\nHamptono istorija siekia 1607\xc2\xa0m., kada buvo \xc4\xafkurtas Old Point Komforto strateginis gynybos punktas, o v\xc4\x97liau ir gyvenviet\xc4\x97._NEWLINE_Po JAV pilietinio karo kitoje up\xc4\x97s pus\xc4\x97je, prie\xc5\xa1ais Hamptono miest\xc4\x85, buvo \xc4\xafkurtas istorinis Hamptono universiteto miestelis. Universitetas suteik\xc4\x97 teis\xc4\x99 studijuoti daugeliui vergais buvusi\xc5\xb3 ir laisvais pilie\xc4\x8diais tapusi\xc5\xb3 afroamerikie\xc4\x8di\xc5\xb3 bei vietiniams JAV gyventojams. Po valstij\xc5\xb3 suvienijimo, laikui b\xc4\x97gant Hamptonas pl\xc4\x97t\xc4\x97si prisijungdamas kaimyninius miestelius. XX a. miesto teritorijoje \xc4\xafsik\xc5\xabr\xc4\x97 Langl\xc4\x97jaus karin\xc4\x97 oro baz\xc4\x97, NASA Langl\xc4\x97jaus mokslini\xc5\xb3 tyrim\xc5\xb3 centras ir Vird\xc5\xbeinijos oro ir kosmoso centras. 1957\xc2\xa0m. nutiestas vienas pirm\xc5\xb3j\xc5\xb3 tilt\xc5\xb3-tuneli\xc5\xb3 pasaulyje. Jis kirto Hampton Roudso uosto \xc4\xafplauk\xc4\x85.'